title: Decizia 2005/211/JAI a Consiliului din 24 februarie 2005 privind introducerea unor noi funcții ale Sistemului de informații Schengen, inclusiv în combaterea terorismului

text:
Anunţ juridic important

|

32005D0211

Official Journal L 068 , 15/03/2005 P. 0044 - 0048 Official Journal L 159 , 13/06/2006 P. 0218 - 0222

		20050224Decizia 2005/211/JAI a Consiliuluidin 24 februarie 2005privind introducerea unor noi funcții ale Sistemului de informații Schengen, inclusiv în combaterea terorismuluiCONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (b), articolul 31 literele (a) și (b) și articolul 34 alineatul (2) litera (c),având în vedere inițiativa Regatului Spaniei [1],având în vedere avizul Parlamentului European [2],întrucât:(1) Sistemul de informații Schengen, denumit în continuare "SIS", creat în temeiul dispozițiilor titlului IV din Convenția din 1990 de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune [3], denumită în continuare "Convenția Schengen din 1990", constituie un instrument esențial pentru aplicarea dispozițiilor acquis-ului Schengen, astfel cum este integrat în cadrul Uniunii Europene.(2) Necesitatea de a dezvolta un nou Sistem de informații Schengen, de generația a doua, denumit în continuare "SIS II", în vederea extinderii Uniunii Europene și pentru a permite introducerea de noi funcții, beneficiind în același timp și de ultimele evoluții din domeniul tehnologiei informației, a fost recunoscută și s-au luat primele măsuri pentru dezvoltarea acestui nou sistem.(3) Unele adaptări ale dispozițiilor existente și introducerea anumitor funcții noi pot fi realizate deja în cadrul versiunii actuale a SIS, în special în ceea ce privește furnizarea accesului autorităților la anumite tipuri de date introduse în SIS, cărora li s-ar facilita îndeplinirea sarcinilor dacă ar avea posibilitatea să consulte aceste date, inclusiv Europol și membrii naționali ai Eurojust, extinderea categoriilor de obiecte căutate în legătură cu care pot fi introduse alerte și înregistrarea transmisiilor de date personale. Mijloacele tehnice necesare în acest scop trebuie mai întâi să fie create în fiecare stat membru.(4) Concluziile Consiliului European de la Laeken din 14- 15 decembrie 2001 și în special punctele 17 (cooperarea între serviciile specializate în combaterea terorismului), 43 (Eurojust și cooperarea polițienească cu privire la Europol) și Planul de acțiune din 21 septembrie 2001 împotriva terorismului se referă la necesitatea consolidării SIS și a îmbunătățirii capacității sale.(5) De asemenea, este utilă adoptarea unor dispoziții cu privire la schimbul de orice informații suplimentare prin autoritățile desemnate în acest scop în toate statele membre (Solicitare de informații suplimentare la intrarea pe teritoriul național), furnizând acestor autorități o bază juridică comună în sensul dispozițiilor Convenției Schengen din 1990 și stabilind norme pentru ștergerea datelor deținute de aceste autorități.(6) Dispozițiile prezentei decizii cu privire la Europol stabilesc numai cadrul juridic pentru accesul la Sistemul de informații Schengen și nu aduc atingere adoptării în viitor a măsurilor necesare de stabilire a soluțiilor tehnice și a implicațiilor financiare ale acestora.(7) Dispozițiile prezentei decizii cu privire la membrii naționali ai Eurojust și la asistenții acestora stabilesc numai cadrul juridic pentru accesul la Sistemul de informații Schengen și nu aduc atingere adoptării în viitor a măsurilor necesare de stabilire a soluțiilor tehnice și a implicațiilor financiare ale acestora.(8) Dispozițiile privind accesul la datele SIS pentru Europol și membrii naționali ai Eurojust ca și pentru asistenții acestora reprezintă numai o primă fază și nu aduc atingere discuțiilor ulterioare cu privire la extinderea acestui mecanism la alte dispoziții ale Convenției Schengen din 1990.(9) Modificările care trebuie aduse în acest scop dispozițiilor acquis-ului Schengen care privesc Sistemul de informații Schengen cuprind două părți: prezenta decizie și un regulament al Consiliului pe baza articolului 66 al Tratatului de instituire a Comunității Europene. Motivul este acela că, în conformitate cu articolul 93 al Convenției Schengen din 1990, scopul Sistemului de informații Schengen este menținerea ordinii publice și a siguranței publice, inclusiv a securității naționale, în teritoriile statelor membre și aplicarea dispozițiilor convenției menționate cu privire la circulația persoanelor în teritoriile respective, prin utilizarea informațiilor comunicate prin SIS în conformitate cu dispozițiile respectivei convenții. Deoarece unele dintre dispozițiile Convenției Schengen din 1990 urmează să fie aplicate în ambele scopuri în același timp, este oportun ca respectivele dispoziții să fie modificate în termeni identici prin acte paralele bazate pe fiecare dintre tratate.(10) Prezenta decizie nu aduce atingere adoptării în viitor a legislației necesare pentru descrierea în detaliu a structurii juridice, obiectivelor, funcționării și utilizării SIS II, legislația în cauză incluzând, fără a se limita la acestea, norme pentru definirea mai aprofundată a categoriilor de date ce vor fi incluse în sistem, scopurile în care datele respective sunt incluse și criteriile pentru introducerea acestora, norme privind conținutul înregistrărilor SIS, interconectarea alertelor, compatibilitatea între alerte și noi norme privind accesul la datele SIS, precum și protecția datelor cu caracter personal și controlul acestora.(11) În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat de Consiliul Uniunii Europene, Republica Islanda și Regatul Norvegiei privind asocierea acestora din urmă la transpunerea, punerea în aplicare și dezvoltarea acquis-ului Schengen [4], care intră în domeniul de aplicare la care se face referire la articolul 1 punctul (G) din Decizia 1999/437/CE a Consiliului din 17 mai 1999 privind anumite dispoziții pentru aplicarea respectivului acord.(12) Regatul Unit participă la prezenta decizie în conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și cu articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la punerea în aplicare a unora dintre dispozițiile acquis-ului Schengen [5].(13) Irlanda participă la prezenta decizie în conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și cu articolul 6 alineatul (2) din Decizia 2002/192/CE a Consiliului din 28 februarie 2002 privind cererea Irlandei de a participa la unele dintre dispozițiile acquis-ului Schengen [6].(14) Prezenta decizie nu aduce atingere modalităților de participare parțială a Regatului Unit și a Irlandei la acquis-ul Schengen, astfel cum sunt definite în Decizia 2000/365/CE și respectiv în Decizia 2002/192/CE.(15) Prezenta decizie reprezintă un act care se întemeiază pe acquis-ul Schengen sau care se referă la acesta, în sensul articolului 3 alineatul (2) din Actul de aderare,DECIDE:Articolul 1Dispozițiile Convenției Schengen din 1990 se modifică după cum urmează:1. la articolul 92 se adaugă următorul alineat:"(4) Statele membre, în conformitate cu legislația internă, își furnizează reciproc, prin autoritățile desemnate în acest scop (Sirene), toate informațiile suplimentare necesare în legătură cu introducerea alertelor și pentru a permite adoptarea măsurilor corespunzătoare în cazurile în care persoanele și obiectele pentru care au fost introduse date în Sistemul de informații Schengen sunt găsite ca urmare a consultării acestui sistem. Informațiile respective sunt utilizate numai în scopul pentru care au fost transmise.";2. la articolul 94 alineatul (2), litera (b) se înlocuiește cu următorul text:"(b) obiectele menționate la articolele 99 și 100.";3. la articolul 94 alineatul (3), primul paragraf se înlocuiește cu următorul text:"(3) Pentru persoane, informațiile nu conțin mai mult decât:(a) numele și prenumele, aliasuri eventual introduse separat;(b) semnele fizice speciale, obiective și inalterabile;(c) (…);(d) locul și data nașterii;(e) sexul;(f) cetățenia;(g) dacă persoanele respective sunt înarmate, violente sau au evadat;(h) motivul alertei;(i) măsurile ce trebuie luate;(j) în cazurile de alerte în temeiul articolului 95: tipul de delict (e)";4. la articolul 99, alineatul (1) se înlocuiește cu următorul text:"(1) Datele referitoare la persoane sau vehicule, ambarcațiuni, aeronave și containere se introduc în conformitate cu legislația internă a statului membru care emite alerta, în scopul unei supravegheri discrete sau al unor controale specifice în conformitate cu alineatul (5)";5. la articolul 99 alineatul (3), ultima teză se înlocuiește cu următorul text:"Statul membru care emite alerta în temeiul prezentului paragraf este obligat să informeze celelalte state membre despre aceasta.";6. la articolul 99 alineatul (5), prima teză se înlocuiește cu următorul text:"(5) În timpul controalelor specifice prevăzute la alineatul (1), persoanele, vehiculele, ambarcațiunile, aeronavele, containerele și obiectele transportate pot fi percheziționate în conformitate cu legislația internă în scopurile prevăzute la alineatele (2) și (3).";7. la articolul 100, alineatul (3) se înlocuiește cu următorul text:"(3) Se introduc următoarele categorii de obiecte ușor identificabile:(a) autovehicule cu o capacitate cilindrică de peste 50 cm3, ambarcațiuni și aeronave care au fost furate, deturnate sau pierdute;(b) remorci cu o greutate fără încărcătură de peste 750 kg, rulote, echipament industrial, motoare suspendate și containere care au fost furate, deturnate sau pierdute;(c) arme de foc care au fost furate, deturnate sau pierdute;(d) documente oficiale în alb care au fost furate, deturnate sau pierdute;(e) documente de identitate emise cum ar fi pașapoarte, cărți de identitate, permise de conducere, permise de ședere și documente de călătorie care au fost furate, deturnate, pierdute sau anulate;(f) certificate de înmatriculare ale vehiculelor sau plăci cu numărul de înmatriculare care au fost furate, deturnate, pierdute sau anulate;(g) bancnote (bancnote înregistrate);(h) valori mobiliare și mijloace de plată cum ar fi cecuri, cărți de credit, obligațiuni și acțiuni, care au fost furate, deturnate sau pierdute.";8. la sfârșitul articolului 101 alineatul (1) se adaugă următoarea teză:"Cu toate acestea, accesul la datele introduse în Sistemul de informații Schengen și dreptul de a consulta aceste date direct pot fi exercitate și de autoritățile judiciare naționale, inter alia, cele care răspund de introducerea acțiunii penale și de anchete judiciare anterior punerii sub acuzare, așa cum prevede legislația internă.";9. se inserează următoarele articole:"Articolul 101A(1) Oficiul European de Poliție (Europol), în cadrul mandatului său și pe propria cheltuială, are dreptul de a avea acces și de a consulta direct datele introduse în Sistemul de informații Schengen în conformitate cu articolele 95, 99 și 100.(2) Europol poate consulta numai datele de care are nevoie pentru îndeplinirea sarcinilor sale.(3) Atunci când o consultare a datelor de către Europol indică existența unei alerte în Sistemul de informații Schengen, Europol informează despre acest fapt statul membru care a emis alerta, prin intermediul canalelor definite în Convenția Europol.(4) Utilizarea informațiilor obținute în urma consultării Sistemului de informații Schengen este condiționată de acordul statului membru în cauză. În cazul în care statul membru permite utilizarea informațiilor în cauză, prelucrarea acestora este reglementată de Convenția Europol. Europol poate comunica aceste informații unor state terțe și organisme terțe numai cu acordul statului membru în cauză.(5) Europol poate solicita statului membru implicat informații suplimentare în conformitate cu dispozițiile Convenției Europol.(6) Europol:(a) înregistrează toate consultările de date pe care le efectuează, în conformitate cu dispozițiile articolului 103;(b) fără a aduce atingere alineatelor (4) și (5), se abține de la a conecta părțile din Sistemul de informații Schengen la care are acces sau de la a transfera datele conținute în acestea către orice sistem informatic destinat culegerii și prelucrării datelor care este exploatat de Europol sau în cadrul acestuia, precum și de a descărca sau de a copia în alt mod orice părți ale Sistemului de informații Schengen;(c) limitează accesul la datele introduse în Sistemul de informații Schengen la personalul Europol autorizat special;(d) adoptă și aplică măsurile prevăzute la articolul 118;(e) permite autorității de control comune, instituite în temeiul articolului 24 din Convenția Europol, să controleze activitățile Europol în cadrul exercitării dreptului său de acces și consultare a datelor introduse în Sistemul de informații Schengen.Articolul 101B(1) Membrii naționali ai Eurojust și asistenții acestora au drept de acces la datele introduse în conformitate cu articolele 95 și 98 în Sistemul de informații Schengen și de consultare a acestora.(2) Membrii naționali ai Eurojust și asistenții acestora pot consulta numai datele care le sunt necesare pentru îndeplinirea sarcinilor lor.(3) Atunci când o consultare efectuată de un membru național al Eurojust indică existența unei alerte în Sistemul de informații Schengen, acesta informează despre acest fapt statul membru care a emis alerta. Informațiile obținute printr-o astfel de consultare pot fi comunicate unor state terțe sau organisme terțe numai cu acordul statului membru care a emis alerta.(4) Nici o dispoziție a prezentului articol nu se interpretează ca aducând atingere dispozițiilor deciziei Consiliului de instituire a Eurojust privind protecția datelor și răspunderea pentru orice prelucrare neautorizată sau incorectă a acestor date de către membrii naționali ai Eurojust sau de către asistenții acestora sau ca aducând atingere competențelor autorității de control comune instituite în temeiul articolului 23 din respectiva decizie a Consiliului.(5) Orice consultare efectuată de un membru național al Eurojust sau de către un asistent se înregistrează în conformitate cu dispozițiile articolului 103 și orice utilizare de către aceștia a datelor la care au avut acces se înregistrează.(6) Nu este permisă conectarea nici unei părți din Sistemul de informații Schengen la care membrii naționali sau asistenții acestora au acces ori transferul datelor conținute în acestea către vreun sistem informatic destinat culegerii și prelucrării datelor care este exploatat de Eurojust sau în cadrul acestuia și nici descărcarea vreunei părți din Sistemul de informații Schengen.(7) Accesul la datele introduse în Sistemul de informații Schengen este limitat la membrii naționali și asistenții acestora și nu este extins la personalul Eurojust.(8) Se adoptă și se aplică măsurile prevăzute la articolul 118.";10. articolul 103 se înlocuiește cu următorul text:"Articolul 103Fiecare stat membru asigură înregistrarea oricărei transmisii de date cu caracter personal în secțiunea națională a Sistemului de informații Schengen de către autoritatea care gestionează fișierul de date pentru a permite verificarea admisibilității consultării datelor. Înregistrarea nu poate fi utilizată decât în acest scop și este ștearsă cel mai devreme după o perioadă de un an și cel mai târziu după o perioadă de trei ani.";11. se inserează următorul articol:"Articolul 112A(1) Datele cu caracter personal deținute în fișiere de către autoritățile prevăzute la articolul 92 alineatul (4) ca urmare a schimbului de informații efectuat în temeiul alineatului respectiv sunt stocate numai pe perioada necesară pentru îndeplinirea scopurilor pentru care au fost furnizate. În orice caz, acestea sunt șterse cel târziu după un an de la eliminarea din Sistemul de informații Schengen a alertei sau alertelor cu privire la persoana sau obiectul în cauză.(2) Alineatul (1) nu aduce atingere dreptului unui stat membru de a stoca în fișiere naționale informații privitoare la o alertă anumită pe care statul membru respectiv a emis-o sau la o alertă în legătură cu care s-au luat măsuri pe teritoriul său. Perioada de timp pentru care astfel de informații pot fi păstrate în fișiere naționale este reglementată de legislația internă.";12. la articolul 113, alineatul (1) se înlocuiește cu următorul text:"(1) Alte date decât cele prevăzute la articolul 112 se păstrează timp de maximum 10 ani, iar datele referitoare la obiectele prevăzute la articolul 99 alineatul (1) timp de maximum 5 ani.";13. se inserează următorul articol:"Articolul 113A(1) Alte date decât datele cu caracter personal deținute în fișiere de către autoritățile prevăzute la articolul 92 alineatul (4) ca urmare a schimbului de informații efectuat în temeiul alineatului respectiv sunt stocate numai pe perioada necesară pentru îndeplinirea scopurilor pentru care au fost furnizate. În orice caz, acestea sunt șterse cel târziu după un an de la eliminarea din Sistemul de informații Schengen a alertei sau alertelor cu privire la persoana sau obiectul în cauză.(2) Alineatul (1) nu aduce atingere dreptului unui stat membru de a stoca în fișiere naționale informații privitoare la o alertă anumită pe care statul membru respectiv a emis-o sau la o alertă în legătură cu care s-au luat măsuri pe teritoriul său. Perioada de timp pentru care astfel de informații pot fi păstrate în fișiere naționale este reglementată de legislația internă.".Articolul 2(1) Articolul 1 alineatele (1), (5) și (8) din prezenta decizie produce efecte după 90 de zile de la data publicării în Jurnalul Oficial al Uniunii Europene.(2) Articolul 1 alineatele (11) și (13) din prezenta decizie produce efecte după 180 de zile de la data publicării în Jurnalul Oficial al Uniunii Europene.(3) Articolul 1 alineatele (1), (5), (8), (11) și (13) din prezenta decizie produce efecte pentru Islanda și Norvegia după 270 de zile de la data publicării în Jurnalul Oficial al Uniunii Europene.(4) Articolul 1 alineatele (2), (3), (4), (6), (7), (9), (10) și (12) produce efecte la o dată care va fi stabilită de Consiliu, hotărând în unanimitate, imediat ce au fost îndeplinite condițiile prealabile.Consiliul poate hotărî să stabilească date diferite pentru producerea de efecte a:- articolului 1 alineatele (2), (4) și (6);- articolului 1 alineatul (3);- articolului 1 alineatul (7);- articolului 1 alineatul (9), noul articol 101A;- articolului 1 alineatul (9), noul articol 101B;- articolului 1 alineatul (12).(5) Orice decizie a Consiliului în conformitate cu alineatul (4) se publică în Jurnalul Oficial al Uniunii Europene.Adoptată la Bruxelles, 24 februarie 2005.Pentru ConsiliuPreședinteleN. Schmit[1] JO C 160, 4.7.2002, p. 7.[2] JO C 31 E, 5.2.2004, p. 122.[3] JO L 239, 22.9.2000, p. 19.[4] JO L 176, 10.7.1999, p. 31.[5] JO L 131, 1.6.2000, p. 43.[6] JO L 64, 7.3.2002, p. 20.--------------------------------------------------


title: 2014/354/Euratom: Decizia Consiliului din 12 iunie 2014 de numire a unui membru în cadrul Comitetului științific și tehnic al Euratom

text:
               14.6.2014

               RO

               Jurnalul Oficial al Uniunii Europene

               L 175/31

         DECIZIA CONSILIULUI
   din 12 iunie 2014
   de numire a unui membru în cadrul Comitetului științific și tehnic al Euratom

      (2014/354/Euratom)

   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 134,
   având în vedere avizul Comisiei Europene,
   întrucât:

               (1)

               Prin Decizia 2013/412/Euratom (1), Consiliul a numit membrii Comitetului științific și tehnic („comitetul”) pentru perioada 25 iulie 2013-24 iulie 2018.

               (2)

               Un post în cadrul comitetului a devenit vacant ca urmare a demisiei domnului Edouard SINNER. Prin urmare, se impune numirea unui nou membru pentru durata rămasă a mandatului domnului Edouard SINNER,

         ADOPTĂ PREZENTA DECIZIE:
   Articolul 1
   Domnul Roland ZEYEN este numit membru în cadrul Comitetului științific și tehnic până la 24 iulie 2018.
   Articolul 2
   Prezenta decizie intră în vigoare la data adoptării.

      Adoptată la Luxemburg, 12 iunie 2014.

            Pentru Consiliu

            Președintele

         Y. MANIATIS

      (1)  Decizia 2013/412/Euratom a Consiliului din 22 iulie 2013 privind reînnoirea componenței Comitetului științific și tehnic și de abrogare a Deciziei din 13 noiembrie 2012 de numire a membrilor Comitetului științific și tehnic (JO L 205, 1.8.2013, p. 11).


title: 2008/580/CE: Decizia Consiliului din 23 iunie 2008 de acordare a unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (țările învecinate din sud-est, țări mediteraneene, America Latină și Asia și Republica Africa de Sud) (versiune codificată)

text:
               15.7.2008

               RO

               Jurnalul Oficial al Uniunii Europene

               L 186/30

      DECIZIA CONSILIULUI

   din 23 iunie 2008
   de acordare a unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (țările învecinate din sud-est, țări mediteraneene, America Latină și Asia și Republica Africa de Sud)
   (versiune codificată)
   (2008/580/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 181a,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Decizia 2000/24/CE a Consiliului din 22 decembrie 1999 privind acordarea garanției comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (Europa Centrală și de Est, țări mediteraneene, America Latină și Asia și Republica Africa de Sud) (2) a fost modificată de mai multe ori și în mod substanțial (3). Din motive de claritate și de raționalizare, decizia menționată ar trebui să fie codificată.

               (2)

               Reuniunea Consiliului European de la Madrid din 15 și 16 decembrie 1995 a confirmat importanța Băncii Europene de Investiții, denumită în continuare „BEI”, ca instrument de cooperare între Comunitate și America Latină, și a solicitat BEI să își intensifice activitățile în regiune. Aceste proiecte trebuie să prezinte interes atât pentru Comunitate, cât și pentru țările respective.

               (3)

               Reuniunea Consiliului European de la Florența din 21 și 22 iunie 1996 a salutat rezultatele reuniunii la nivel înalt Asia-Europa, care a marcat o cotitură în relațiile dintre cele două continente.

               (4)

               Reuniunea Consiliului European de la Amsterdam din 16 și 17 iunie 1997 a salutat concluziile adoptate la cea de a doua Conferință Euromediteraneană, care a avut loc la Valleta, Malta, la 15 și 16 aprilie 1997, și a reafirmat principiile și obiectivele convenite la Barcelona în 1995.

               (5)

               Reuniunea Consiliului European de la Luxemburg din 12 și 13 decembrie 1997 a lansat procesul de extindere cu țările din Europa Centrală și de Est și Cipru.

               (6)

               Reuniunea Consiliului European de la Cardiff din 15 și 16 iunie 1998 a salutat eforturile Republicii Africa de Sud pentru modernizarea economiei sale și integrarea acesteia în sistemul comercial internațional.

               (7)

               BEI finalizează programele curente de împrumut pentru Europa Centrală și de Est, regiunea mediteraneană, Asia, America Latină și Republica Africa de Sud, în conformitate cu Decizia 97/256/CE (4), precum și împrumutul reglementat prin Protocolul de cooperare financiară cu Fosta Republică Iugoslavă a Macedoniei, în conformitate cu Decizia 98/348/CE (5).

               (8)

               Consiliul a invitat BEI să înceapă operațiuni în Bosnia și Herțegovina. Operațiunile în cauză au continuat, ca urmare a unui raport pozitiv (6) elaborat conform prevederilor din Decizia 98/729/CE a Consiliului (7).

               (9)

               Deși Bosnia și Herțegovina și Fosta Republică Iugoslavă a Macedoniei au fost incluse în regiunea Europei Centrale și de Est de la adoptarea Deciziei 97/256/CE, împrumuturile acordate de BEI țărilor candidate din regiune ar trebui să crească având în vedere importanța facilității de preaderare pe care BEI planifică să o creeze pentru împrumuturi BEI destinate proiectelor din aceste țări fără o garanție de la bugetul Comunității sau al statelor membre.

               (10)

               În aceste circumstanțe, BEI ar trebui să se asigure că împrumuturile garantate în cadrul mandatului pentru Europa Centrală și de Est vor finanța îndeosebi proiecte din țările care au mai puține proiecte eligibile pentru finanțare din facilitatea de preaderare sau proiecte ale țărilor necandidate.

               (11)

               Acordurile de cooperare dintre Comunitatea Europeană și Nepal, dintre Comunitatea Europeană și Republica Populară Democrată Laos și dintre Comunitatea Europeană și Yemen au intrat în vigoare la 1 iunie 1996, 1 decembrie 1997 și, respectiv, la 1 iulie 1998. Acordul de cooperare dintre Comunitatea Europeană și Coreea de Sud a fost semnat la 28 octombrie 1996. Nepal, Yemen, Laos și Coreea de Sud ar trebui să devină beneficiare ale finanțării BEI în cadrul mandatului BEI pentru Asia și America Latină.

               (12)

               Este oportun să se aducă anumite îmbunătățiri programelor de operațiuni în ceea ce privește durata și acoperirea geografică. Este oportun să se ajusteze rata globală de garantare și volumul de împrumuturi pentru care BEI este invitată să acopere riscul comercial prin garanții nesuverane.

               (13)

               Consiliul invită BEI să își continue operațiunile în sprijinul proiectelor de investiții desfășurate în aceste țări, oferindu-i garanția prevăzută în prezenta decizie.

               (14)

               În iunie 1996, Comisia, de comun acord cu BEI, a prezentat Consiliului o propunere pentru un nou sistem de garantare pentru împrumuturile acordate de BEI țărilor terțe.

               (15)

               La 2 decembrie 1996, Consiliul a aprobat concluziile privind noile acorduri de garantare pentru împrumuturile BEI către țări terțe, prin care s-a aprobat principiul garanției generale, fără distincție între regiuni și proiecte, și s-a acceptat sistemul de repartizare a riscurilor. În cadrul sistemului actual de repartizare a riscurilor, garanția bugetară ar trebui să acopere riscurile politice cauzate de netransferarea devizelor, expropriere, război sau tulburări sociale, denegarea de dreptate în cazul încălcării anumitor contracte de către guvern sau alte autorități ale unei țări terțe.

               (16)

               În cadrul sistemului de repartizare a riscurilor, BEI ar trebui să acopere riscurile comerciale prin intermediul unor garanții nesuverane din partea unor terțe părți sau prin intermediul oricărei alte garanții, precum și bazându-se pe puterea financiară a debitorului, în conformitate cu criteriile sale obișnuite.

               (17)

               Acordurile de garantare nu ar trebui să afecteze credibilitatea financiară excelentă a BEI.

               (18)

               Regulamentul (CE, Euratom) nr. 1149/1999 al Consiliului (8) a revizuit suma țintă și rata de provizionare a Fondului de garantare a împrumuturilor instituit prin Regulamentul (CE, Euratom) nr. 2728/94 al Consiliului (9).

               (19)

               Perspectiva financiară pentru perioada 2000-2006 prevede, în conformitate cu Acordul interinstituțional din 6 mai 1999 dintre Parlamentul European, Consiliu și Comisie privind disciplina bugetară și ameliorarea procedurii bugetare (10), un plafon al rezervei de garantare a împrumutului în bugetul comunitar de 200 milioane EUR (la prețurile anului 1999) pe an.

               (20)

               Finanțarea acordată de BEI țărilor terțe eligibile ar trebui să fie gestionată în conformitate cu criteriile și procedurile uzuale ale BEI, cu includerea unor măsuri corespunzătoare de control, precum și cu norme și proceduri în materie referitoare la Curtea de Conturi și OLAF, astfel încât să sprijine politicile comunitare și să consolideze coordonarea cu celelalte instrumente financiare ale Comunității. BEI și Comisia se consultă periodic pentru a asigura coordonarea priorităților și a activităților din aceste țări și pentru a evalua progresul realizat cu privire la îndeplinirea obiectivelor politicii comunitare în materie. Stabilirea și revizuirea periodică a obiectivelor operaționale și evaluarea îndeplinirii lor sunt de competența Consiliului de administrație al BEI. Cu precădere, finanțarea acordată de BEI în țările candidate ar trebui să reflecte prioritățile stabilite în acordurile de aderare dintre Comunitate și aceste țări. Astfel, transparența împrumuturilor BEI în temeiul prezentei decizii ar trebui să crească substanțial. Comisia a întocmit un raport cu privire la aplicarea Deciziei 2000/24/CE (11).

               (21)

               Strânsa cooperare dintre BEI și Comisie ar trebui să asigure atât coerența și sinergia cu programele de cooperare teritorială ale Uniunii Europene, cât și contribuția împrumuturilor BEI la completarea și întărirea politicilor Uniunii Europene care vizează regiunile respective.

               (22)

               În temeiul prezentei decizii, garanția comunitară care acoperă facilitatea specială acordată Turciei pentru cutremure prin Decizia 1999/786/CE a Consiliului (12) ia forma unei prelungiri a garanției globale.

               (23)

               BEI și Comisia ar trebui să adopte procedurile pentru acordarea garanției menționate,

         ADOPTĂ PREZENTA DECIZIE:
   Articolul 1
   (1)   Comunitatea acordă Băncii Europene de Investiții (BEI) o garanție generală privind toate plățile neîncasate dar care îi sunt datorate pentru creditele deschise, în conformitate cu criteriile sale obișnuite și în sprijinul obiectivelor comunitare în materie de politică externă, pentru proiecte de investiții derulate în țările învecinate din sud-est, țările mediteraneene, America Latină și Asia și Republica Africa de Sud.
   Această garanție este limitată la 65 % din cuantumul total al creditelor deschise, plus toate sumele conexe. Plafonul global al creditelor deschise este echivalent cu suma de 19 460 milioane EUR, defalcat după cum urmează:

               —

               țări învecinate din sud-est:
               9 185 de milioane EUR;

               —

               țările mediteraneene:
               6 520 de milioane EUR;

               —

               America Latină și Asia:
               2 480 de milioane EUR;

               —

               Republica Africa de Sud:
               825 de milioane EUR;

               —

               program de acțiune special de susținere a consolidării și intensificării Uniunii vamale CE-Turcia:
               450 de milioane EUR;

         și poate fi utilizat până la 31 ianuarie 2007. Se ține seama de creditele deja contractate care se deduc din plafoanele regionale.
   Comisia întocmește un raport cu privire la aplicarea prezentei decizii cu cel puțin șase luni înainte de intrarea în vigoare a oricărui nou tratat de aderare și face propuneri pentru modificarea prezentei decizii, dacă este cazul. Consiliul va discuta orice propunere și va hotărî pe baza acesteia, cu efect de la data intrării în vigoare a oricărui nou tratat de aderare.
   Dacă, la expirarea perioadei de garantare a împrumuturilor la 31 ianuarie 2007, împrumuturile acordate de BEI nu ating cuantumul total menționat în paragraful al doilea, perioada se prelungește automat cu șase luni.
   (2)   Țările care intră sub incidența alineatului (1) sunt:

               —

               țările învecinate din sud-est: Albania, Bosnia și Herțegovina, Croația, Fosta Republică Iugoslavă a Macedoniei, Serbia, Muntenegru și Turcia;

               —

               țările mediteraneene: Algeria, Egipt, Israel, Iordania, Liban, Maroc, Siria, Tunisia, Turcia și Gaza și Cisiordania;

               —

               America Latină: Argentina, Bolivia, Brazilia, Chile, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay și Venezuela;

               —

               Asia: Bangladesh, Brunei, China, India, Indonezia, Laos, Macao, Malaezia, Maldive, Mongolia, Nepal, Pakistan, Filipine, Singapore, Coreea de Sud, Sri Lanka, Thailanda, Vietnam și Yemen;

               —

               Republica Africa de Sud.

         (3)   BEI este invitată să încerce să acopere riscurile comerciale pentru 30 % din împrumuturile acordate în temeiul prezentei decizii cu garanții nesuverane, pe cât posibil pe baza mandatului regional individual. Acest procent trebuie majorat ori de câte ori este posibil, în măsura în care piața o permite.
   Articolul 2
   Comisia informează anual Parlamentul European și Consiliul cu privire la operațiunile de împrumut și progresul realizat în ceea ce privește repartizarea riscurilor în conformitate cu articolul 1 alineatul (3) și, în același timp, prezintă o evaluare privind funcționarea sistemului și coordonarea dintre instituțiile financiare care operează în domeniu. Informarea trimisă de Comisie Parlamentului European și Consiliului includ evaluarea modului în care sistemul de credite instituit în temeiul prezentei decizii a contribuit la realizarea obiectivelor în materie ale politicii externe a Comunității, având în vedere obiectivele operaționale și evaluarea corespunzătoare a realizării acestora, care vor fi stabilite de BEI pentru împrumuturile acordate în temeiul prezentei decizii.
   În scopurile menționate în primul paragraf, BEI transmite Comisiei informațiile necesare.
   Articolul 3
   BEI și Comisia stabilesc condițiile în care se acordă garanția.
   Articolul 4
   Decizia 2000/24/EC, modificată prin deciziile enumerate în lista din anexa I, se abrogă.
   Trimiterile la decizia abrogată se interpretează ca trimiteri la prezenta decizie și se citesc în conformitate cu tabelul de corespondență din anexa II.
   Articolul 5
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Luxemburg, 23 iunie 2008.

            Pentru Consiliu

            Președintele

         I. JARC

      (1)  Avizul din 19 iunie 2007 (nepublicat încă în Jurnalul Oficial).

      (2)  JO L 9, 13.1.2000, p. 24. Decizie modificată ultima dată prin Decizia 2006/174/CE (JO L 62, 3.3.2006, p. 26).

      (3)  A se vedea anexa I.

      (4)  Decizia 97/256/CE a Consiliului din 14 aprilie 1997 de acordare a unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (Europa Centrală și de Est, țări mediteraneene, America Latină și Asia, Republica Africa de Sud, Fosta Republică Iugoslavă a Macedoniei și Bosnia și Herțegovina) (JO L 102, 19.4.1997, p. 33). Decizie modificată ultima dată prin Regulamentul (CE) nr. 2666/2000 (JO L 306, 7.12.2000, p. 1).

      (5)  Decizia 98/348/CE a Consiliului din 19 mai 1998 de acordare a unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din Fosta Republică Iugoslavă a Macedoniei (JO L 155, 29.5.1998, p. 53).

      (6)  COM(2000) 115 final (Raportul Comisiei adresat Consiliului și Parlamentului European referitor la punerea în aplicare a Deciziei 98/729/CE a Consiliului din 14 decembrie 1998 de modificare a Deciziei 97/256/CE în vederea extinderii garanției comunitare acordate Băncii Europene de Investiții împotriva pierderilor în cadrul unor împrumuturi pentru proiecte din Bosnia și Herțegovina).

      (7)  JO L 346, 22.12.1998, p. 54.

      (8)  JO L 139, 2.6.1999, p. 1.

      (9)  JO L 293, 12.11.1994, p. 1. Regulament modificat ultima dată prin Regulamentul (CE, Euratom) nr. 89/2007 (JO L 22, 31.1.2007, p. 1).

      (10)  JO C 172, 18.6.1999, p. 1.

      (11)  COM(2006) 323 final [Raportul Comisiei adresat Parlamentului European și Consiliului referitor la operațiunile desfășurate în cadrul mandatelor BEI privind împrumuturile externe și perspectivele viitoare, cu anexa 1: SEC(2006) 789 și anexa 2: SEC(2006) 790].

      (12)  JO L 308, 3.12.1999, p. 35.

      ANEXA I
      Decizia abrogată și lista modificărilor ulterioare

                  Decizia 2000/24/CE a Consiliului

                  (JO L 9, 13.1.2000, p. 24).

                  Decizia 2000/688/CE a Consiliului

                  (JO L 285, 10.11.2000, p. 20).

                  Decizia 2000/788/CE a Consiliului

                  (JO L 314, 14.12.2000, p. 27).

                  Decizia 2001/778/CE a Consiliului

                  (JO L 292, 9.11.2001, p. 43).

                  Decizia 2005/47/CE a Consiliului

                  (JO L 21, 25.1.2005, p. 9).

                  Decizia 2006/174/CE a Consiliului

                  (JO L 62, 3.3.2006, p. 26).

      ANEXA II
      Tabel de corespondență

                  Decizia 2000/24/CE

                  Prezenta decizie

                  Articolul 1

                  Articolul 1

                  Articolul 2 primul și al doilea paragraf

                  Articolul 2 primul și al doilea paragraf

                  Articolul 2 al treilea paragraf

                  —

                  Articolul 3

                  Articolul 3

                  —

                  Articolul 4

                  Articolul 4

                  Articolul 5

                  —

                  Anexa I

                  —

                  Anexa II


title: Decizia (UE) 2017/657 a Consiliului din 3 aprilie 2017 privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020

text:
               7.4.2017

               RO

               Jurnalul Oficial al Uniunii Europene

               L 94/1

         DECIZIA (UE) 2017/657 A CONSILIULUI
   din 3 aprilie 2017
   privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) și articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2017/47 a Consiliului (2), Acordul dintre Uniunea Europeană și Principatul Liechtenstein privind normele suplimentare pentru Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020 (denumit în continuare „acordul”), a fost semnat de către Comisie la 5 decembrie 2016, sub rezerva încheierii sale la o dată ulterioară.

               (2)

               Regulamentul (UE) nr. 515/2014 al Parlamentului European și al Consiliului (3) prevede că țările asociate la implementarea, punerea în aplicare și dezvoltarea acquis-ului Schengen participă la instrument în conformitate cu dispozițiile regulamentului respectiv și că se încheie acorduri privind contribuțiile lor financiare și normele suplimentare necesare unei asemenea participări, inclusiv dispozițiile care să asigure protejarea intereselor financiare ale Uniunii și a competențelor de audit ale Curții de Conturi.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică. Deoarece prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul hotărăște cu privire la prezenta decizie, dacă o va transpune în legislația sa internă.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (4); prin urmare, Regatul Unit nu participă la adoptarea prezentei decizii, nu are obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (5). Prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică.

               (6)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020, se aprobă în numele Uniunii (6).
   Articolul 2
   Președintele Consiliului procedează, în numele Uniunii, la notificarea prevăzută la articolul 19 alineatul (2) din acord, pentru a exprima consimțământul Uniunii Europene de a-și asuma obligații în temeiul acordului (7).
   Articolul 3
   Prezenta decizie intră în vigoare la data adoptării.

      Adoptată la Luxemburg, 3 aprilie 2017.

            Pentru Consiliu

            Președintele

         R. GALDES

      (1)  Aprobarea din 2 martie 2017.

      (2)  JO L 7, 12.1.2017, p. 2.

      (3)  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

      (4)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (5)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen, (JO L 64, 7.3.2002, p. 20).

      (6)  Acordul a fost publicat în JO L 7, 12 ianuarie 2017, împreună cu decizia privind semnarea acestuia.

      (7)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: 2012/259/UE: Decizia Băncii Centrale Europene din 26 aprilie 2012 de modificare a Deciziei BCE/2011/8 privind procedurile de acreditare în materie de mediu și de sănătate și securitate pentru producerea de bancnote euro (BCE/2012/8)

text:
               15.5.2012

               RO

               Jurnalul Oficial al Uniunii Europene

               L 126/14

         DECIZIA BĂNCII CENTRALE EUROPENE
   din 26 aprilie 2012
   de modificare a Deciziei BCE/2011/8 privind procedurile de acreditare în materie de mediu și de sănătate și securitate pentru producerea de bancnote euro
   (BCE/2012/8)
   (2012/259/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene, în special articolul 16,
   având în vedere Decizia BCE/2011/8 din 21 iunie 2011 privind procedurile de acreditare în materie de mediu și de sănătate și securitate pentru producerea de bancnote euro (1), în special articolul 2 alineatul (3), articolul 6 și articolul 8,
   întrucât:

               (1)

               Competența Comitetului executiv de a decide cu privire la acreditări în temeiul articolului 2 alineatul (3) din Decizia BCE/2011/8 este delegată acestuia de către Consiliul guvernatorilor în conformitate cu articolul 12.1 al doilea paragraf din Statutul Sistemului European al Băncilor Centrale și al Băncii Centrale Europene.

               (2)

               Procedura de acordare și reînnoire a acreditării în materie de mediu și de sănătate și securitate prevăzută în Decizia BCE/2011/8 ar trebui modificată pentru a permite o examinare mai rapidă a cererilor de acreditare, asigurând astfel acordarea sau reînnoirea în timp util a acreditării, și pentru a reduce sarcina administrativă a Comitetului executiv al Băncii Centrale Europene (BCE).

               (3)

               În acest scop, Comitetul executiv ar trebui să poată subdelega competența de a lua decizii privind acreditările de rutină unuia sau mai multora dintre membrii acestuia. Totuși, subdelegarea nu va acoperi competența de a acorda excepții, respinge cereri de acreditare, suspenda sau revoca acreditări.

               (4)

               Prin urmare, Decizia BCE/2011/8 ar trebui modificată în consecință,

         ADOPTĂ PREZENTA DECIZIE:
   Articolul 1
   Modificare
   Articolul 2 alineatul (3) din Decizia BCE/2011/8 se înlocuiește cu următorul text:

      „(3)   Comitetul executiv are competența de a adopta toate deciziile privind acreditarea în materie de mediu și de sănătate și securitate a producătorilor, cu luarea în considerare a avizelor Comitetului pentru bancnote, și informează Consiliul guvernatorilor cu privire la acestea. Comitetul executiv poate decide să subdelege competențele de acordare și reînnoire a acreditării în materie de mediu și de sănătate și securitate, în conformitate cu articolele 6 și 8, unuia sau mai multora dintre membrii acestuia.”

   Articolul 2
   Intrare în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 26 aprilie 2012.

            Președintele BCE

         Mario DRAGHI

      (1)  JO L 176, 5.7.2011, p. 52.


title: Decizia (UE) 2017/1635 a Parlamentului European din 27 aprilie 2017 privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/165

         DECIZIA (UE) 2017/1635 A PARLAMENTULUI EUROPEAN
   din 27 aprilie 2017
   privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0075/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (4), în special articolul 24,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0147/2017),

               1.

               aprobă închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2015;

               2.

               încredințează președintelui sarcina de a transmite prezenta decizie directorului Agenției pentru Cooperarea Autorităților de Reglementare din Domeniul Energiei, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 17.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 211, 14.8.2009, p. 1.

      (5)  JO L 328, 7.12.2013, p. 42.


title: 2011/502/UE: Decizia Comisiei din 10 august 2011 de instituire a Grupului de experți privind traficul de persoane și de abrogare a Deciziei 2007/675/CE

text:
               12.8.2011

               RO

               Jurnalul Oficial al Uniunii Europene

               L 207/14

         DECIZIA COMISIEI
   din 10 august 2011
   de instituire a Grupului de experți privind traficul de persoane și de abrogare a Deciziei 2007/675/CE
   (2011/502/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 67 alineatul (3) din tratat conferă Uniunii Europene sarcina de a garanta un nivel ridicat de securitate în spațiul de libertate, securitate și justiție. Acest obiectiv trebuie realizat prin prevenirea și combaterea criminalității organizate sau de alt tip, inclusiv a traficului de persoane și a infracțiunilor împotriva copiilor.

               (2)

               În conformitate cu articolul 5 alineatul (3) din Carta drepturilor fundamentale a Uniunii Europene, traficul de persoane este interzis.

               (3)

               Traficul de persoane, astfel cum este definit în Directiva 2011/36/UE a Parlamentului European și a Consiliului din 5 aprilie 2011 privind prevenirea și combaterea traficului de persoane și protejarea victimelor acestuia, precum și de înlocuire a Deciziei-cadru 2002/629/JAI a Consiliului (1), constituie o infracțiune gravă, care implică încălcarea drepturilor fundamentale ale omului și a demnității umane și care necesită o abordare multidisciplinară a întregii filiere a traficului, cuprinzând țările de origine, precum și țările de tranzit și de destinație.

               (4)

               La data de 25 martie 2003, Comisia a stabilit, în cadrul Deciziei 2003/209/CE (2), să instituie un grup consultativ denumit „Grupul de experți privind traficul de persoane”. Prin Decizia 2007/675/CE (3), Comisia a abrogat decizia din 25 martie 2003 și a instituit un nou grup consultativ, Grupul de experți privind traficul de persoane, care a contribuit în mod substanțial la prevenirea și lupta împotriva traficului de persoane și a permis Comisiei să adune opinii privind inițiativele referitoare la acest tip de trafic. După expirarea termenului de trei ani de valabilitate a Deciziei 2007/675/CE, aceasta trebuie să fie abrogată și înlocuită.

               (5)

               Având în vedere activitatea foarte utilă desfășurată de ambele grupuri de experți, începând din 2003, care a permis Comisiei să își dezvolte în continuare politica în acest domeniu, și ținând seama de importanța din ce în ce mai mare la nivel global a politicii privind traficul de persoane, este în continuare necesară existența unui grup de experți.

               (6)

               Un nou grup de experți ar trebui să ofere în continuare consultanță Comisiei, luând în considerare evoluțiile recente la nivelul UE. Acestea includ adoptarea Directivei 2011/36/UE, numirea unui coordonator UE pentru combaterea traficului de persoane, documentul orientat către acțiune din 30 noiembrie 2009 privind consolidarea dimensiunii externe a UE în ceea ce privește combaterea traficului de persoane.

               (7)

               Grupul ar trebui să fie compus din 15 membri, având o gamă largă de competențe în ceea ce privește toate aspectele referitoare la politicile de combatere a traficului de persoane, precum și o reprezentare echilibrată din punct de vedere al cadrului instituțional și al regiunilor geografice.

               (8)

               Ar trebui stabilite reguli privind dezvăluirea de informații de către membrii grupului.

               (9)

               Datele cu caracter personal privind membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4).

               (10)

               Durata mandatului membrilor ar trebui să fie de patru ani, cu posibilitate de reînnoire.

               (11)

               Este oportun să se stabilească o perioadă de aplicare a prezentei decizii. Comisia va lua în considerare, la momentul potrivit, oportunitatea unei prelungiri.

               (12)

               Decizia 2007/675/CE ar trebui să fie abrogată,

         DECIDE:
   Articolul 1
   Obiect
   Se instituie, prin prezenta, Grupul de experți privind traficul de persoane, denumit în continuare „grupul”.
   Articolul 2
   Atribuții
   Grupul are următoarele atribuții (5):

               (a)

               să consilieze Comisia cu privire la chestiuni legate de traficul de persoane și protejarea victimelor acestuia prin emiterea de contribuții scrise, după caz și de comun acord cu Comisia, și prin asigurarea unei abordări coerente a acestui subiect;

               (b)

               să sprijine Comisia în evaluarea evoluției politicii în domeniul traficului de persoane la nivel național, european și internațional;

               (c)

               să asiste Comisia în identificarea și definirea posibilelor măsuri și acțiuni relevante la nivel național, european și internațional în cadrul gamei de politici privind combaterea traficului de persoane;

               (d)

               să ofere un forum de discuții privind aspectele referitoare la traficul de persoane și să inițieze schimburi de experiență.

         Articolul 3
   Consultare
   Comisia poate consulta grupul cu privire la orice chestiune referitoare la traficul de persoane.
   Articolul 4
   Componența – Numirea membrilor
   (1)   Grupul este alcătuit din 15 membri.
   (2)   Membrii grupului dețin expertiză și experiență în prevenirea și combaterea traficului de persoane și în protejarea victimelor acestuia.
   (3)   Componența grupului reflectă un echilibru al expertizei necesare privind diferitele tipuri de trafic, precum și diversele aspecte implicate, cum ar fi, dar fără a se limita la forța de muncă, asistența medicală, aplicarea legii, migrație, sprijinirea victimelor, cooperarea pentru dezvoltare, egalitatea de șanse între femei și bărbați, drepturile copilului, drepturile fundamentale și educația.
   (4)   Membrii grupului trebuie să fie cetățeni ai unui stat membru al Uniunii Europene sau, dacă este cazul, ai unei țări candidate sau potențial candidate sau ai unei țări membre a Spațiului Economic European.
   (5)   Membrii sunt numiți de către directorul general al DG Afaceri interne din rândul celor care au răspuns la cererea de candidaturi (a se vedea anexa la prezenta decizie).
   (6)   Pe baza cererii de candidaturi, candidații care au fost considerați apți pentru a deveni membri ai grupului, dar care nu au fost numiți, ar trebui să fie incluși, cu acordul acestora, pe o listă de rezervă. Comisia va utiliza această listă la numirea de înlocuitori ai membrilor grupului, dacă este cazul.
   (7)   Membrii sunt numiți cu titlu personal pentru o perioadă de patru ani. Aceștia rămân în funcție până la înlocuire sau până la încheierea mandatului lor. Mandatul membrilor poate fi reînnoit.
   (8)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la prezentul articol sau la articolul 339 din tratat, pot fi înlocuiți pe perioada rămasă până la expirarea mandatului lor.
   (9)   Membrii acționează independent și în interes public.
   (10)   Numele membrilor grupului se publică în Registrul grupurilor de experți și al altor entități similare al Comisiei (6), precum și pe site-ul internet al DG Afaceri interne.
   (11)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Mod de funcționare
   (1)   Grupul este prezidat de coordonatorul UE pentru combaterea traficului de persoane.
   (2)   Cu acordul serviciilor Comisiei, grupul poate institui subgrupuri pentru a analiza probleme specifice, pe baza unui mandat stabilit de grup. Subgrupurile respective se desființează de îndată ce și-au îndeplinit mandatul.
   (3)   Președintele poate invita experți din afara grupului, având competențe specifice în legătură cu un subiect de pe ordinea de zi, pentru a participa ad-hoc la activitatea grupului sau a subgrupului.
   (4)   Președintele poate invita reprezentanți oficiali ai statelor membre, ai țărilor candidate, potențial candidate sau terțe, precum și reprezentanți ai organizațiilor internaționale, interguvernamentale și neguvernamentale să participe la reuniunile grupului, în calitate de experți sau observatori invitați.
   (5)   Comisia și grupul se reunesc cel târziu în termen de două luni de la începerea mandatului și în termen de două luni de la jumătatea acestuia, pentru a face schimb de opinii privind prioritățile de lucru ale grupului.
   (6)   Prioritățile de lucru reflectă necesitatea unui răspuns politic coordonat, multidisciplinar și coerent la toate aspectele privind traficul de persoane.
   (7)   Membrii grupului, precum și experții și observatorii invitați respectă obligațiile referitoare la secretul profesional prevăzute în tratate și în dispozițiile de punere în aplicare a acestora, precum și normele în materie de securitate ale Comisiei privind protecția informațiilor clasificate ale UE, prevăzute în anexa la Decizia 2001/844/CE, CECO, Euratom a Comisiei (7). În cazul nerespectării acestor obligații, Comisia poate lua măsurile care se impun.
   (8)   Reuniunile grupurilor și subgrupurilor au loc în incintele Comisiei. Comisia asigură serviciile de secretariat.
   (9)   Grupul transmite avizele și rapoartele sale Comisiei. Comisia poate stabili o dată limită la care avizul sau raportul trebuie să fie prezentat.
   (10)   Deliberările grupului nu se supun la vot. Atunci când un aviz sau un raport este adoptat în unanimitate de către grup, acesta stabilește concluzii comune și le anexează la procesele-verbale. Dacă grupul nu ajunge la un acord unanim asupra unui aviz sau asupra unui raport, acesta informează Comisia asupra punctelor de vedere diferite exprimate.
   (11)   Comisia poate publica orice rezumat, concluzie, concluzie parțială sau document de lucru al grupului în versiunea lingvistică originală a documentului în cauză.
   (12)   Comisia publică informații relevante privind activitățile desfășurate de grup, fie prin includerea acestora în registru, fie prin intermediul unui link, inclus în registru, către site-ul internet al DG Afaceri interne.
   Articolul 6
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de deplasare și de ședere ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Abrogare
   Decizia 2007/675/CE se abrogă.
   Articolul 8
   Intrare în vigoare și aplicabilitate
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene și se aplică pe o perioadă de cinci ani.

      Adoptată la Bruxelles, 10 august 2011.

            Pentru Comisie

            Președintele

         José Manuel BARROSO

      (1)  JO L 101, 15.4.2011, p. 1.

      (2)  JO L 79, 26.3.2003, p. 25.

      (3)  Decizia 2007/675/CE a Comisiei din 17 octombrie 2007 de înființare a Grupului de experți privind traficul de persoane (JO L 277, 20.10.2007, p. 29).

      (4)  JO L 8, 12.1.2001, p. 1.

      (5)  Lista prezentată în continuare poate fi adaptată în funcție de necesități.

      (6)  Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată în situația în care publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

      (7)  Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).

      ANEXĂ

         Cerere de candidaturi pentru selectarea de experți numiți cu titlu personal pentru a face parte din Grupul de experți privind traficul de persoane

      Prin Decizia 2011/502/UE (1), Comisia a instituit Grupul de experți privind traficul de persoane. Coordonatorul UE pentru combaterea traficului de persoane va prezida grupul, pe care îl poate consulta cu privire la orice chestiune referitoare la traficul de persoane.
      Atribuțiile grupului de experți sunt următoarele:

                  (a)

                  să consilieze Comisia cu privire la chestiuni legate de traficul de persoane prin emiterea de contribuții scrise, după caz și de comun acord cu Comisia, și prin asigurarea unei abordări coerente a acestui subiect;

                  (b)

                  să sprijine Comisia în evaluarea evoluției politicii în domeniul traficului de persoane la nivel național, european și internațional;

                  (c)

                  să asiste Comisia în identificarea și definirea posibilelor măsuri și acțiuni relevante la nivel european și național în cadrul gamei de politici privind combaterea traficului de persoane;

                  (d)

                  să ofere un forum de discuții privind aspectele referitoare la traficul de persoane și să inițieze un schimb de experiență.

            Prin urmare, Comisia lansează o cerere de candidaturi în vederea selectării membrilor grupului de experți.
      Grupul de experți este format din 15 membri numiți cu titlu personal, în conformitate cu articolul 4 din decizia menționată anterior.
      Comisia selectează membrii cu titlu personal pentru un mandat de patru ani care poate fi reînnoit. Aceștia oferă Comisiei avize independente, fără niciun fel de influență externă, și respectă condițiile de confidențialitate prevăzute la articolul 5 din Decizia Comisiei de instituire a grupului de experți. Membrii grupului își iau angajamentul să acționeze independent și în interes public. În momentul evaluării cererilor, Comisia va lua în considerare următoarele criterii:

                  (a)

                  competențe dovedite, un nivel ridicat de realizări profesionale și de experiență (cel puțin cinci ani), inclusiv la nivel european și/sau internațional, în domenii de activitate legate de prevenirea și combaterea traficului de persoane și protejarea victimelor și/sau domenii conexe;

                  (b)

                  o bună înțelegere a acquis-ului UE actual în domeniul traficului de persoane;

                  (c)

                  capacitate demonstrată de a lucra în limba engleză;

                  (d)

                  necesitatea de a realiza un echilibru în cadrul grupului de experți în ceea ce privește reprezentativitatea candidaților, sexul și proveniența geografică (2) a acestora;

                  (e)

                  necesitatea unui echilibru al expertizei privind diferitele tipuri de trafic, inclusiv exploatarea prin muncă și exploatarea sexuală, privind diferite aspecte, precum prevenirea, urmărirea penală, asistența acordată victimelor, precum și în domenii conexe, cum ar fi, dar fără a se limita la aplicarea legii, forța de muncă, migrație, asistența medicală, serviciile sociale, drepturile copiilor, educație și drepturile fundamentale, drepturile sociale, egalitatea de șanse între femei și bărbați etc.;

                  (f)

                  necesitatea de a acorda prioritate continuării activității grupului de experți instituit prin Decizia 2007/675/CE a Comisiei (3);

                  (g)

                  membrii grupului trebuie să fie cetățeni ai unui stat membru al Uniunii Europene sau, dacă este cazul, ai unei țări candidate sau potențial candidate sau ai unei țări membre a Spațiului Economic European.

            Competențele menționate mai sus vor fi evaluate pe baza CV-urilor și a formularelor de cerere prezentate de candidați.
      Cererile pot fi depuse numai prin intermediul modelului de formular de cerere (prezentat în apendice) și a modelului de CV (4). Candidații sunt rugați să precizeze în mod clar în cererea lor domeniul legat de traficul de persoane în care dețin un grad ridicat de expertiză.
      Cererile semnate în mod corespunzător trebuie trimise cel târziu până la data de […] fie prin e-mail, fie prin poștă la următoarea adresă:

                  Commission européenne

                  Direction générale des affaires intérieures

                  Secrétariat de l'unité A2

                  LX 46 3/131

                  1049 BRUXELLES

                  Belgique

                  HOME-ANTITRAFFICKING@ec.europa.eu

            În cazul în care cererile sunt trimise prin e-mail, data acestuia va reprezenta data trimiterii. În cazul în care cererile sunt trimise prin poștă, data care figurează pe ștampila poștei va fi considerată data trimiterii.
      Comisia va rambursa cheltuielile de deplasare și de ședere care au legătură cu activitățile grupului de experți, în conformitate cu dispozițiile în vigoare în cadrul Comisiei, în limitele creditelor bugetare disponibile. Membrii nu vor fi remunerați pentru serviciile prestate.
      Lista cu membrii grupului de experți se publică în Registrul grupurilor de experți și al altor entități similare al Comisiei (5), precum și pe site-ul internet al DG Afaceri interne.
      Datele cu caracter personal vor fi colectate, prelucrate și publicate în conformitate cu dispozițiile Regulamentului (CE) nr. 45/2001 al Parlamentului European și al Consiliului (6).
      Pentru informații suplimentare, vă rugăm să o contactați pe doamna Joanna BECZAŁA, telefon +32 22969639, e-mail joanna.beczala@ec.europa.eu.
      Informațiile privind rezultatele cererii de candidaturi vor fi publicate pe site-ul internet al DG Afaceri interne și, dacă este cazul, în Jurnalul Oficial al Uniunii Europene.

         (1)  Decizia 2011/502/UE a Comisiei din 10 august 2011 de instituire a Grupului de experți privind traficul de persoane și de abrogare a Deciziei 2007/675/CE (a se vedea pagina 14 din prezentul Jurnal Oficial).

         (2)  Decizia 2000/407/CE a Comisiei din 19 iunie 2000 privind echilibrul între bărbați și femei în cadrul comitetelor și grupurilor de experți constituite de Comisie (JO L 154, 27.6.2000, p. 34).

         (3)  Decizia 2007/675/CE a Comisiei din 17 octombrie 2007 de înființare a Grupului de experți privind traficul de persoane (JO L 277, 20.10.2007, p. 29).

         (4)  Toate CV-urile prezentate trebuie să respecte formatul european: www.cedefop.eu.int/transparency/cv.asp.

         (5)  Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată în situația în care publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

         (6)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

         Apendice


title: Decizia Consiliului și a Comisiei din 21 februarie 2005 privind încheierea Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0455

Jurnalul Oficial L 185 , 06/07/2006 p. 0014 - 0014

		20050221Decizia Consiliului și a Comisieidin 21 februarie 2005privind încheierea Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/455/CE, Euratom)CONSILIUL UNIUNII EUROPENE ȘI COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) teza a doua și alineatul (3) primul paragraf,având în vedere Tratatul de instituire a Comunității Europene a Energiei Atomice, în special articolul 101 paragraful al doilea,având în vedere Tratatul de aderare din 2003, în special articolul 2 alineatul (3),având în vedere Actul de aderare din 2003, în special articolul 6 alineatul (2),având în vedere propunerea Comisiei,având în vedere avizul Parlamentului European [1],având în vedere aprobarea Consiliului în conformitate cu articolul 101 din Tratatul de instituire a Comunității Europene a Energiei Atomice,întrucât:(1) Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia; pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană a fost semnat în numele Comunității Europene și al statelor membre la 30 aprilie 2004.(2) În așteptarea intrării sale în vigoare, protocolul s-a aplicat cu titlu provizoriu de la data de 1 mai 2004.(3) Este necesar să se aprobe protocolul,DECID:Articolul 1Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia; pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană se aprobă în numele Comunității Europene, al Comunității Europene a Energiei Atomice și al statelor membre.Textul protocolului se atașează la prezenta decizie [2].Articolul 2Președintele Consiliului, în numele Comunității și al statelor membre, procedează la notificarea prevăzută la articolul 4 din protocol. Președintele Comisiei procedează simultan la această notificare în numele Comunității Europene a Energiei Atomice.Adoptată la Bruxelles, 21 februarie 2005.Pentru ConsiliuPreședinteleJ. AsselbornPentru ComisiePreședinteleJ. M. Barroso[1] Aviz prezentat la 26 octombrie 2004 (nepublicat încă în Jurnalul Oficial).[2] JO L 185, 6.7.2006, p. 10.--------------------------------------------------


title: Decizia Consiliului din 22 decembrie 2009 de numire a unui membru portughez în cadrul Comitetului Regiunilor

text:
               31.12.2009

               RO

               Jurnalul Oficial al Uniunii Europene

               L 353/69

      DECIZIA CONSILIULUI

   din 22 decembrie 2009
   de numire a unui membru portughez în cadrul Comitetului Regiunilor
   (2009/1026/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului portughez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a încheierii mandatului domnului José MACÁRIO CORREIA,

         DECIDE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   domnul José MACÁRIO CORREIA, Presidente da Câmara Municipal de Faro.
   Articolul 2
   Prezenta decizie produce efecte de la data adoptării.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 56, 25.2.2006, p. 75.


title: 2014/521/UE: Decizia Consiliului din 30 iulie 2014 de numire a doi membri croați și a patru supleanți croați în cadrul Comitetului Regiunilor

text:
               6.8.2014

               RO

               Jurnalul Oficial al Uniunii Europene

               L 233/30

         DECIZIA CONSILIULUI
   din 30 iulie 2014
   de numire a doi membri croați și a patru supleanți croați în cadrul Comitetului Regiunilor

      (2014/521/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului croat,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               În urma aderării Republicii Croația la Uniunea Europeană, Comitetul Regiunilor ar trebui lărgit prin numirea a nouă membri și a nouă supleanți care să reprezinte organisme regionale și locale din Croația. La 1 iulie 2013, Consiliul a adoptat Decizia 2013/342/UE (3) de numire a opt membri croați și a nouă supleanți croați până la 25 ianuarie 2015. Prin urmare, de la adoptarea Deciziei 2013/342/UE, un loc de membru în cadrul Comitetului Regiunilor a devenit vacant.

               (3)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Ivan JAKOVČIĆ.

               (4)

               Patru locuri de supleanți au devenit vacante ca urmare a încheierii mandatului domnului Miroslav ČAČIJA, al doamnei Blanka GLAVICA-JEČMENICA, al domnului Andrija RUDIĆ și al doamnei Ivana POSAVEC KRIVEC,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Valter FLEGO, Prefect of Istra County;

                           —

                           domnul Željko TURK, Mayor of the City of Zaprešić;

                     și

               (b)

               în calitate de supleanți:

                           —

                           domnul Ivan VUČIĆ, Prefect of Karlovac County;

                           —

                           domnul Alojz TOMAŠEVIĆ, Prefect of Požega-Slavonia County;

                           —

                           doamna Jasna PETEK, Deputy Prefect of Krapina-Zagorje County;

                           —

                           domnul Damir DEKANIĆ, Mayor of Municipality of Andrijaševci.

         Articolul 2
   Prezenta decizie intră în vigoare la data adoptării.

      Adoptată la Bruxelles, 30 iulie 2014.

            Pentru Consiliu

            Președintele

         S. GOZI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 183, 2.7.2013, p. 8.


title: 2014/610/UE: Decizia Parlamentului European din 3 aprilie 2014 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/285

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2012
   (2014/610/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2012,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2012, însoțit de răspunsurile fundației (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0183/2014),

               1.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2012;

               2.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 221.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2016/206 a Consiliului din 12 februarie 2016 de numire a unui supleant propus de Republica Austria în cadrul Comitetului Regiunilor

text:
               16.2.2016

               RO

               Jurnalul Oficial al Uniunii Europene

               L 39/44

         DECIZIA (UE) 2016/206 A CONSILIULUI
   din 12 februarie 2016
   de numire a unui supleant propus de Republica Austria în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Johannes PEINSTEINER,

         ADOPTĂ PREZENTA DECIZIE:
   Articolul 1
   Este numită în calitate de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Dr. Carmen KIEFER, Vizebürgermeisterin der Marktgemeinde Kuchl.

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2016/1203 a Consiliului din 18 iulie 2016 de numire a unui membru și a unui supleant, propuși de Regatul Spaniei, în cadrul Comitetului Regiunilor

text:
                  23.7.2016

                  RO

                  Jurnalul Oficial al Uniunii Europene

                  L 198/44

            DECIZIA (UE) 2016/1203 A CONSILIULUI
      din 18 iulie 2016
      de numire a unui membru și a unui supleant, propuși de Regatul Spaniei, în cadrul Comitetului Regiunilor
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 305,
      având în vedere propunerea guvernului spaniol,
      întrucât:

                  (1)

                  La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

                  (2)

                  Un loc de membru în cadrul Comitetului Regiunilor a devenit vacant ca urmare a încheierii mandatului domnului Francesc HOMS i MOLIST.

                  (3)

                  Un loc de supleant în cadrul Comitetului Regiunilor a devenit vacant ca urmare a încheierii mandatului domnului Roger ALBINYANA i SAIGÍ,

            ADOPTĂ PREZENTA DECIZIE:
      Articolul 1
      Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                  (a)

                  în calitatea de membru:

                              —

                              domnul Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña;

                        și

                  (b)

                  în calitatea de supleant:

                              —

                              dl Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            Articolul 2
      Prezenta decizie intră în vigoare la data adoptării.

         Adoptată la Bruxelles, 18 iulie 2016.

               Pentru Consiliu

               Președintele

            G. MATEČNÁ

         (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

         (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

         (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

         (*)  Denumirea de reprezentant permanent al Comunității Autonome Catalonia pentru Uniunea Europeană a fost contestată de guvernul Spaniei în fața Curții Supreme de Justiție din Catalonia.